b'\n_START_ARTICLE_\nTimo Julkunen\n_START_PARAGRAPH_\nTimo Arto Tapani Julkunen (s. 13. helmikuuta 1963 Nurmes) on suomalainen teatteri- ja television\xc3\xa4yttelij\xc3\xa4. Julkunen on n\xc3\xa4hty Rauman Kaupunginteatterin lavalla vuodesta 1996. H\xc3\xa4nen useisiin rooleihinsa on kuulunut mm. West Side Story, K\xc3\xa4sky, Viivi ja Wagner, Pertsa ja Kilu (2), N\xc3\xa4k\xc3\xb6ala sillalta, Don Juan, Ladykillers, Danny- ja Lainah\xc3\xb6yhenet-musikaalit, Luodetuulen Maa, My Fair Lady, Kuubalainen Serenadi, Cabaret ja erinomaisen menestyksen saanut Luolamies-monologi. Finlandia Foundation - Boston, Inc. kutsui h\xc3\xa4net huhtikuussa 2010 esitt\xc3\xa4m\xc3\xa4\xc3\xa4n Luolamiest\xc3\xa4 Bostoniin. Julkunen esitti Luolamiehen my\xc3\xb6s Kajaanin runoviikoilla samana vuonna. _NEWLINE_Julkunen on my\xc3\xb6s esiintynyt useissa Rauman kes\xc3\xa4teatterin rooleissa kuten S\xc3\xa4rkel\xc3\xa4 itte, Taikay\xc3\xb6, Tankki T\xc3\xa4yteen 2 ja Julkuselle varta vasten kirjoitetut Mooses Viinanen komedian\xc3\xa4ytelm\xc3\xa4t (1997\xe2\x80\x932001). Kes\xc3\xa4ll\xc3\xa4 2000 h\xc3\xa4n vieraili Pyynikin kes\xc3\xa4teatterissa Tampereella n\xc3\xa4ytelm\xc3\xa4ss\xc3\xa4 Pohjalta Ponnistaen. Vuonna 1996 Julkunen ohjasi n\xc3\xa4ytelm\xc3\xa4n Illallinen Yhdelle. Kes\xc3\xa4ll\xc3\xa4 2014 h\xc3\xa4n oli mukana Pyynikin kes\xc3\xa4teatterin n\xc3\xa4ytelm\xc3\xa4ss\xc3\xa4 Pirunpelto, jossa h\xc3\xa4n esitti mm. Tyrj\xc3\xa4n Betonin omistajaa Vilho Tyrj\xc3\xa4l\xc3\xa4\xc3\xa4._NEWLINE_Julkunen on ollut mukana TV-elokuvassa Kekkosen Kaveri, TV-sarjoissa Hiljaista On ja Pirunpelto, elokuvissa Rentun Ruusu, Ponterosa, T\xc3\xa4\xc3\xa4ll\xc3\xa4 Pohjant\xc3\xa4hden Alla ja Hiljaisuus. H\xc3\xa4n on my\xc3\xb6s n\xc3\xa4ytellyt Laattapisteen Tee Se Itse Teuvo TV-mainoksissa. H\xc3\xa4n on ansioitunut pelleuimahypp\xc3\xa4\xc3\xa4j\xc3\xa4 ja h\xc3\xa4nen saavutuksiin kuuluu amerikkalaisen jalkapallon EM-hopeamitali vuonna 1989 ja h\xc3\xa4n on saanut Vuoden Raumalainen -tittelin vuonna 2005.'